અક્ષય ખન્ના લાંબા સમયે પડદા પર દેખાયો છે. અત્યારે હૉલીવુડના ઍક્ટર જેસન સ્ટેધામ જેવા લુકમાં આવેલા અક્ષયનું પાત્ર સખત ભેદી લાગે છે, પરંતુ જેમ-જેમ તેની આડેનાં આવરણ હટતાં જાય એમ આપણને તેનો ખોફ લાગવાનું બંધ થઈ જાય. ક્લાઇમૅક્સ આવતા સુધીમાં તો એના ઉદ્દેશમાં પણ ખાસ કશી ભલીવાર નથી એ પરખાઈ આવે. એમાંય રાઇટર-ડિરેક્ટર રોહિતે સ્ટોરીમાં એવાં સગવડિયાં લાકડે માંકડાં વળગાડ્યાં છે કે ફિલ્મ બાળ-થિþલર લાગવા માંડે. આમેય ફિલ્મનું ઑડિયન્સ ટીનેજર્સ-યંગસ્ટર્સ જ છે. એટલેસ્તો ફિલ્મમાં વનલાઇનર્સ પણ એવાં જ રખાયાં છે અને ચકાચક ગાડીઓ, બાઇક, હેલિકૉપ્ટર, લક્ઝરી બોટ, ફૉમ્યુર્લા વન રેસિંગ સર્કિટ વગેરેનો ઉદારતાથી છંટકાવ થયો છે.